سائنس اور ٹیکنالوجی کی وزارت
دیہی آبادی کے لئےنئی اورابھرتی ہوئی ٹکنالوجیوں کے حوالے سے ٹی آئی ایچ کی کوششیں
دیہی اورکم وسائل والےشہری اسکولوں کے طلباء کے لئےاسمارٹ بورڈ اورویڈیوزایک حسرت ناک خواب ہوسکتے ہیں،لیکن تملناڈو میں تھیروولور ضلع کے دورافتادہ علاقوں میں 450 اسکولوں کے طلباء کےلئے اس طرح کے خواب شرمندہ تعبیر ہوچکے ہیں۔ ان طلباء کو بہترین معیارکے ڈجیٹل وسائل تک رسائی حاصل ہوگئی ہے۔ یہ سب آشا کاننی کےتوسط سے ممکن ہوسکا ہے ، جو بچوں کے کلاس روم تدریسی تجربات میں اضافہ کرنےکے لئےبہترین معیار کے ڈجیٹل وسائل تک طلباء کی آسان رسائی فراہم کرنے والاایک اپلیکیشن ہے۔
یہ اپلیکیشن نیٹ ورک سے آغاز ہےاوریہ بہت سےکام کاج کے نظاموں اور آلات کو مدد فراہم کرتا ہے اور کسی بھی زبان اور کسی بھی نصاب پر کام کرنےکے لئے اس کو ضرور ت کے مطابق ڈھالایا تبدیل کیا جاسکتا ہے ۔
پرورتک ، ایک ٹکنالوجی کے اختراع کا مرکز ہےجسے مدراس آئی آئی ٹی میں بین شعبہ جاتی سائبر فزیکل سسٹمس سے متعلق قومی مشن  کے تحت محکمہ سائنس وٹکنالوجی کی مدد حاصل ہے ۔آشا چنئی ایک سرکاری خیراتی ٹرسٹ ہے جو کہ پسماندہ طبقات کی تعلیم کے لئےکام کرتاہے۔ یہ دونوں ادارےتھیروولورضلع میں ایک تجرباتی پروگرام چلا کر تمام سرکاری اسکولوں تک آشاکاننی اپلیکیشن کے استعمال کو وسعت دے رہے ہیں ۔ان کامقصد یہ ہے کہ اسےتملناڈو کے تمام اسکولوں کے ساتھ ساتھ باقی ہندوستان کے اسکولوں میں بھی دستیاب کرایا جائے ۔
ان دونوں تنظیمو ں نےایک ساتھ مل کر تھیروولور ضلع میں سیتھانجیری اورکنکماچتیرام کےمقام پر پراورتک آشادیہی ٹکنالوجی مراکز کاآغاز کیا ہے جس کے ذریعہ کمپیوٹر سائنس کی تعلیم کو دوردرازکےسرکاری اسکولوں تک پہنچایا جائے گااوردیہی علاقوں میں اسکولی طلباء کی صلاحیتوں کو بروئےکارلایاجائےگا۔ آئندہ برسوں کے دوران پورے تملناڈو میں مجموعی طور پرر مزید 25 آر ٹی سیز قائم کرنےکا منصوبہ ہے۔
گیارہ دوسری کاروباری اسٹارٹ اپ کمپنیوں کے ساتھ ملکرپرورتک نے مشن آئی ایس ٹی اےسی ڈ ی بی - انڈین اسپیس ٹکناٹوجیز اینڈ اپلیکیشن کنزورشیم ڈیزائن بیورو کے تحت گہری ٹکنالوجی اور انجینئرنگ کے علاقے میں ایک کنزورشیم کا آغاز کیا ۔اس کے تحت خلائی ٹکنالوجیوں کے لئے ایک بھرپور آتم نربھر ماحولیاتی نظام قائم کرنے پر توجہ دی جائے گی ۔ ان ٹکنالوجیوں میں خلا تک ضرورت کے مطابق رسائی ، تیز رفتارلانچنگ کی صلاحیت ، سٹیلائٹس ، سینسرس ، آئندہ نسل کے مواصلات جیسے 6 جی ، سٹیلائٹ اعداد وشمار اور اس کے اپلیکیشنس شامل ہیں ۔
کنزورشیم خلائی گاڑی  کی ڈیزائننگ اور تیاری ، متعدد اور تیز رفتار راکٹ داغنےکی صلاحیتیں ، سٹیلائٹ ڈیزائن ، مینوفیکچرنگ ، پرزور کو جوڑنا اور فیبریکیشن ، سافٹ ویئر ، ہارڈ ویئر اور مواصلات کے عناصر ، سائبر / مواصلات کی سیکورٹی اور فزیکل سیکورٹی کی شکل میں سٹیلائٹس کے سیکورٹی نظام اسی کے ساتھ ساتھ زمینی اسٹیشن ، ڈیٹا پروسیسنگ ، مواصلات اور جیو اسپیشل اپلیکیشن کے شعبوں کےلئے انضمام پر کام کرے گا ۔
آر اےایس اے  ، جو کہ بی این وائی میلن کےساتھ تال میل کرکے پرورتک کے ذریعہ شروع کیا جانے والا ایک مجوزہ ٹکنالوجی پر مبنی پروگرام ہے ۔ اس کے ذریعہ زیادہ سے زیادہ فوائد حاصل کرنے کی غرض سے کسانوں کو ان کی کھیتی اور فصل کٹائی کے کاموں کی نگرانی اور بہتری میں فعال طریقے سے مدد دی جاسکے گی ۔ اس پروگرام کے تحت شروع سے آخر تک تمام مراحل سے تعلق رکھنے والے مسائل پر بھر پور توجہ دی جائے گی ، جن میں بوائی سے قبل ، بوائی ، فصل کٹائی، ذخیرہ کاری/ لدان ، مارکیٹنگ اور ادائیگی وغیرہ مسائل شامل ہیں ۔
آئی آئی ٹی ایم پرورتک ٹکنالوجیز فاؤنڈیشن نے سونی کےساتھ ملکر ہندوستان کےنوجوانوں کو سونی اسپریسینس ٹی ایم بورڈ کا استعمال کرتےہوئے ہندوستان میں سماجی اہمیت رکھنے والےمسائل کا حل تلاش کرنے کے لئے دعوت دی۔ چیلنج میں شرکت کرنے والوں نے بورڈ کی خصوصیات کا استعمال کیا اوراپنےحل کے تصورکا ایک ثبوت پیش کیا ۔ اس چیلنج کا اعلان ہندوستان بھر میں کیا گیا تھا اور معاشرے کے تمام طبقات سے تعلق رکھنےوالے افرادنےاس میں شرکت کی ۔